laion/Wikipedia-Exotic huggingface dataset:
Inoceramus

Inoceramus (מילולית: "סיר חזק") הוא סוג של צדפה עתיקות מתת-מחלקת Pteriomorphia, בה מצויה גם משפחת המסרקיים (Pectinidae). צדפות אלה היו קיימות במהלך תורי היורה והקרטיקון לפני 66–189 מיליון שנה עד להכחדת הקרטיקון הגדולה. חלק ממיני צדפות אלה הגיעו לממדים גדולים, עד לרוחב של 3 מטרים, כנראה בשל זימים גדולים מאוד שאיפשרו להם לחיות במים חסרי או מעוטי חמצן. עם זאת, היו מרבית המינים קטנים בהרבה ודומים לצדפות של ימינו. הם היו בעלות קונכייה עבה ו"מרוצפת" בעלת קלציט שנתן לפנינה שלהם צבע של ברק כאשר חיו. ייתן שניזונו משיירים או שסחפו יצורים קטנים במשאבות קטנות לתוך פיהם. ייתכן שהיה לצדפות יחסי גומלין עם כמה מיני דגים שחיו בסביבתם, כגון הלפטקודון והקפרובריקס. מינים אלו נמצאו בכל העולם באזורים שונים אך בעיקר בארצות הברית שם חיו בתוך הים הפנימי המערבי או באי ונקובר. ישנה מחלוקת על מספר המינים בסוג, כשחלק מהמינים לעיתים נכללים בתוך מין אחר. חלק מהמיונים משייכים לפה גם את הצדפה הנכחדת Platyceramus, שבאותה משפחה שהייתה הצדפה הגדולה ביותר מעולם: I. aequicostatus I. albertensis I. altifluminis I. americanus I. andinus I. anglicus I. anilis I. anomalus I. anomiaeformis I. apicalis I. arvanus I. bellvuensis I. biformis I. brownei I. carsoni I. comancheanus I. constellatus I. corpulentus I. coulthardi I. cuvieri I. dakotensis I. dominguesi I. dowlingi I. dunveganensis I. elburzensis I. everesti I. fibrosus I. formosulus I. fragilis I. frechi I. galoi I. gibbosus I. ginterensis I. glacierensis I. haasti I. howelli I. incelebratus I. inconditus I. kystatymensis I. lamarcki I. lateris I. mesabiensis I. morii I. multiformis I. mytiliformis I. nipponicus I. perplexus I. pictus I. pontoni I. porrectus I. prefragilis I. proximus I. pseudolucifer I. quenstedti 'I. robertsoni I. sakatchewanensis I. selwyni 'I. sokolovi I. steinmanni I. subdepressus 'I. tenuirostratus I. triangularis I. undabundus I. ussuriensis צדפה גדולה זו הופיעה בסרט מפלצות ים. מדיה וקבצים בנושא Inoceramus בוויקישיתוף Inoceramus, באתר האנציקלופדיה של החיים (באנגלית) Inoceramus, באתר אנציקלופדיה בריטניקה (באנגלית)
הארמייה ה-42 (ברית המועצות)

הארמייה ה-42 (ברוסית: 42-я армия) הייתה ארמייה של הצבא האדום שלחמה במלחמת העולם השנייה. היחידה הוקמה באוגוסט 1941 על בסיס היחידות של חזית לנינגרד. יחידות הארמייה ה-42 לקחו חלק פעיל בבלימת המתקפה הגרמנית לכיוון לנינגרד ובהגנת העיר במהלך מצור לנינגרד. יחידות הארמייה ה-42 החזיקו בקו ההגנה שהתייצב בספטמבר 1941 עד לינואר 1944. לאחר פריצת המצור, הארמייה ה-42 החלה בהתקדמות מערבה דרך שטחי מחוז פסקוב. היא נכללה ביחידות של החזית הבלטית השנייה ונכנסה לשטח לטביה הסובייטית. לאחר שחרור ריגה היא לחמה בחלקים המערביים של לטביה עד לסיום המלחמה. לאחר סיום הלחימה, ביוני 1945 הארמייה ה-42 פורקה. ולדימיר שצ'רבקוב (אוגוסט 1941 – ספטמבר 1942) פיודור איוואנוב (ספטמבר 1941) איוואן פדיונינסקי (ספטמבר 1941 – אוקטובר 1941) איוואן ניקולייב (אוקטובר 1941 – דצמבר 1943) איוואן מסלניקוב (דצמבר 1943 – מרץ 1944) ולדימיר רומנובסקי (מרץ 1944) ולדימיר סבירידוב (מרץ 1944 – מאי 1945) הארמייה ה-42 באתר samsv (ברוסית)
קוסטס קוצאנאס

קוסטאס קוצאנאס (ביוונית: Κώστας Κοτσανάς, נולד ב-1963 באיגריה שבחבל אכאיה בפלופונסוס שבדרום יוון) הוא מהנדס, ארכאולוג והיסטוריון יווני של המדע וטכנולוגיה. קונסטנדינוס (קוסטס) קוצאנאס למד הנדסה מכנית באוניברסיטה הפוליטכנית בפטרס. הוא מקדיש את חייו לחקר תרבות יוון העתיקה, ובעיקר לטכנולוגיות עתיקות שהיו בשימוש ביוון הקלאסית (אנ'). הוא הקים מוזיאונים המוקדשים לטכנולוגיה, לכלי נגינה ומוזיקה, ולצעצועים מהתקופה העתיקה. הוא פרסם ספרים בנושאים אלה, והוא מארגן ומפיק תערוכות ניידות בנושאים אלו ברחבי העולם. קוצאנאס ייסד ביוזמתו ומכספו שלו מספר מוזיאונים ביוון. המוזאון לטכנולוגיה יוונית עתיקה באתונה ב 2018 (אנ')‏ המוזיאון לצעצועים וכלי נגינה עתיקים בקולונקי (Κολωνάκι), המוזיאון לטכנולוגיה יוונית עתיקה בקטקולו ׁ(Κατάκολοׂׂ) מוזיאון ארכימדס בצמוד לאתר העתיקות של אולימפיה (Αρχαία Ολυμπία) בפלפונסוס . כ 500 דגמים עובדים מוצגים במוזיאונים האלו. הם מראים עד כמה הטכנולוגיה שהייתה קיימת ביוון העתיקה לפני קריסתה, הייתה ברמה דומה לטכנולוגיה שעדיין הייתה בשימוש בסוף ימי הביניים, למעלה מ-1500 שנה מאוחר יותר. בין המוצגים הרבים ניתן למצוא: שעון מעורר של אפלטון; שעון הידראולי; שעונים למיניהם; מנגנון אוטומטי לפתיחה וסגירת דלתות; מנוע קיטור; משרת אוטומטי (הרובוט הראשון); מד מרחק; מנופים ימיים; מנופי בנייה; קטפולטות; מכונות מלחמה; ספינות משוטים; תקשורת דיגיטלית תערוכות ניידות זמניות של המוצגים הוצגו ברחבי העולם במוזיאונים, אוניברסיטאות, ספריות וכדומה. אוניברסיטת קונטיקט משרד הפטנטים של האג (הולנד) מוזיאון לארכיאולוכיה של וארזה מוזיאון לארכיאולוכיה של בזל הפוליטכניון של ליון (צרפת) המוזיאון ההלני במלבורן מוזיאון המדע, קוריאה הספרייה הלאומית של צרפת, פריז פארק גליליאו, גרמניה המוזיאון הלאומי למדע, תאילנד המרכז למדע, סינגפור ספריית אלכסנדרינה, מצרים קוצאנאס פרסם שישה ספרים אודות הטכנולוגיות היווניות. הם פורסמו ביוונית, אנגלית, צרפתית וגרמנית. ביניהם: ANCIENT GREEK TECHNOLOGY The inventions of the ancient Greeks THE MUSICAL INSTRUMENTS OF THE ANCIENT GREEKS הוא זכה בפרסי הוקרה, ביניהם פרס הצטיינות של משרד החינוך היווני (2008), פרס מטעם איגוד המוזיאונים לטכנולוגיה באסיה (קוריאה 2016). https://www.dimitrisvlaikos.co https://archimedesmuseum.gr/en/home HI-TECH INVENTIONS OF THE ANCIENT GREEKS, whyathens.com [http://kotsanas.com/gb/index.php MUSEUM of ANCIENT GREEK TECHNOLOGY] exhibitions of the kostas kotsanas museum in singapore and alexandria
לפטקודון

לפטקודון (שם מדעי: Leptecodon; מילולית: "שיניים קטנות") הוא סוג של דג קטן דמוי-מקרל שחי בימים בעידן המזוזואיקון. הוא משתייך לסדרה דגי-לטאים. מאובני דג זה התגלו ב-1899 בארצות הברית ותוארו על ידי הפלאונטולוג סמואל וונדל וויליסטון (Samuel Wendell Williston). ככל הנראה שימש דג זה כטרף למגוון יצורי ים, אך גם הוא עצמו היה טורף. הוא היה בעל מבנה גוף מוארך ולסתות ארוכות, אך בעלות שיניים קטנות. מאובני הדג התגלו לצד צדפה ענקית נכחדת מהסוג Inoceramus. ייתכן שדג זה חי לצדה של הצדפה ואולי אף יצר עמה יחסי גומלין ולא נאכל על ידה. לצידם נמצאו גם מאובני דגי קפרובריקס. דג זה מופיע בסרט מפלצות ים. לפטקודון, באתר GBIF (באנגלית)
יואינטקרינוס

יואינטקרינוס (שם מדעי: Uintacrinus; מילולית: "חבצלת הים של הרי יואינטה") הוא סוג של חבצלת ים שחיה בתור הקרטיקון לפני 75 מיליון שנה לחופי אמריקה הצפונית ובים הפנימי המערבי. מאובני היצור נמצאו בקנזס. חבצלת ים זו הייתה חסרת גבעול וכנראה חיה בצורה שיותר הזכירה נחשוני ים ויכלה להתנתק מהקרקעית בניגוד לחבצלות הים המודרניות. זרועות הפרטים הגדולים הגיעו עד לאורך מטר וחצי אך רובם היו קטנים יותר. לכל חבצלת היו 10 זרועות איתה חטפה טרף שעבר בקרבתה כמו פלנקטון. היא חיה בסמוך לשוניות אלמוגים לצידם של ספוגיים, אלמוגים ושושנות ים. ייתכן שכמה יצורים גדולים יותר ניזונו ממנה. חבצלת ים זו מופיעה בסרט מפלצות ים. מדיה וקבצים בנושא יואינטקרינוס בוויקישיתוף יואינטקרינוס, באתר GBIF (באנגלית)
Parapuzosia seppenradensis

Parapuzosia seppenradensis הוא מין של רכיכה מקבוצת האמוניטים שחיה בתור הקרטיקון העליון לפני 72 מיליון שנה. מאובניו נמצאו סביב חבל הארץ וסטפאליה שבגרמניה ב-1895. ככל הידוע זהו מין האמוניט הגדול ביותר שהיה מעולם. הדגימה שנמצאה בגרמניה נמדדה בקוטר של 1.8 מטר, אך המדידה לא הייתה מושלמת מאחר שלא כללה את חלל הקונכייה שלו. מדידה שכללה את תאי הקונכייה הגיעה לאורך 2.55 מטר ואף 3.5 מטר. המשקל של היצור היה 1,455 קילוגרם, כבד בהרבה מהדיונון העצום החי כיום. רק הקונכייה לבדה הגיע למשקל 705 קילוגרם. ככל הנראה יצור זה חי במעמקי הים ועלה בלילה לצוד דגים וסרטנים או רכיכות אחרות. למרות גודלו הוא נטרף בידי זוחלים ימיים גדולים כמו מוסזאוריים או פלזיוזאורים גדולים. מדיה וקבצים בנושא Parapuzosia בוויקישיתוף Parapuzosia seppenradensis, באתר GBIF (באנגלית)
יחסי נפאל – קוריאה הצפונית

יחסי נפאל-קוריאה הצפונית הם היחסים הדיפלומטיים הדו-צדדיים בין הרפובליקה הפדרלית הדמוקרטית של נפאל לבין הרפובליקה הדמוקרטית העממית של קוריאה. בין שתי המדינות קיימים יחסים דיפלומטיים, שכוננו ב-15 במאי 1974. באותה שנה פתחה קוריאה הצפונית את שגרירותה בקטמנדו. בדרג המדיני, לנפאל אין שגרירות קבועה בקוריאה הצפונית, ושגרירות נפאל בבייג'ינג מוסמכת לפעול בעניינים הקשורים לקוריאה הצפונית. מאז כינון הקשרים, היחסים בין שתי המדינות עודם ידידותיים. בהשקפתה, נפאל תומכת באיחודן של קוריאה הדרומית וקוריאה הצפונית בחצי האי הקוריאני ומייחלת לראות באחדותן וביציבותן של שתי המדינות. לאורך השנים ביקרו 2 ראשי ממשלה נפאליים בקוריאה הצפונית; טאנקה פ. אצ'אריה (אנ') וקירטי נידהי ביסטה (אנ'). בספטמבר 2008 ביקר שר התקשורת הנפאלי קרישנה בהאדור מהארה (אנ') בקוריאה הצפונית. ב-27 ביולי 2013 השתתף ד"ר מאהש קומאר מאסקי, שגריר נפאל הלא-תושב של קוריאה הצפונית, באירוע יום הניצחון הצפון קוריאני (אנ'). ביולי 2014 ביקרה חברת אספת העם העליונה ויו"ר ועדת העם בפיונגיאנג, אן מיונג אוק, בנפאל. ביולי 2017 נפגשו שר החוץ הנפאלי, מהנדרה בהאדור פנדיי (אנ'), ושר החוץ הצפון קוריאני, סואי יונג, בניו יורק, בעצרת הכללית של האו"ם ה-69. בשנת 2001 חתמו שתי המדינות על מנגנון התייעצות משותף שֶיקוים בין משרדי החוץ של שתי המדינות. ב-2002 הוקמה קבוצת ידידות בין־פרלמנטרית בין נפאל וקוריאה הצפונית. קיימים מספר הסכמים דו-צדדיים בין שתי המדינות בתחומי הסחר, השקית שדות, תרבות ומידע. ב-11 בדצמבר 1970 חתמו נפאל וקוריאה הצפונית על שורה של הסכמי סחר בילטרליים. קיימים 3 פרויקטים שהשיקה קוריאה הצפונית בנפאל בסכום השקעה של 32 מילון רופי נפאלי. קוריאה הצפונית פיונגיאנג, קוריאה הצפונית (מ־2001) עם נפאל קטמנדו, נפאל (מ־2001) קוריאה הצפונית פיונגסונג (אנ'), קוריאה הצפונית (מ־2014) עם נפאל בהקטפור, נפאל (מ־2014) (הסכמים שיתופיים וידידותיים) https://mofa.gov.np/nepal-democratic-peoples-republic-korea-relations/
פרוטוספירנה

פרוטוספירנה (שם מדעי: Protosphyraena; מילולית: "אספירנה קדומה") הוא סוג דג נכחד דמוי דג חרב, אשר השתייך לקבוצה תמים-גרמיים שבמחלקת מקריני סנפיר לצד הדג העצום לידסיכתיס. המינים הגדולים בסוג הגיעו עד לאורך 3 מטרים והיו לטורפים הראשיים במימי הקרטיקון בהם חיו. למרות מראהו לא היה הפרוטוספירנה קרוב לדג החרב או למפרשניים וגם לא של האספירניים - כולם מקבוצת דמויי-מקרל שבסדרת הדקראים. דג זה היה קרוב יותר לדגי התנין המודרניים והדמיון בינו לדגי החרב נובע מאבולוציה מתכנסת בשל אורח חיים דומה. עם זאת היו מספר הבדלים בולטים בינו לדג חרב: הוא היה פחות הידרודינמי, החוטם היה קצר בהרבה ובניגוד לדגי חרב מודרניים הוא הכיל שיניים רבות בפיו אשר עזרו לו למחוץ את טרפו שכלל כנראה דגים אחרים. דגים אלה התגלו לראשונה בחפירת מאובנים באנגליה ב-1857. המאובנים שכללו בעיקר עצמות סנפירים הגיעו אל גדעון מנטל, חוקר אשר היה הראשון שזיהה מאובני דינוזאורים. חוקר אחר אשר אייר את מאובני במחשבה מוטעית שהם של דינוזאור נתן לדג את שמו. מאובנים נוספים שנמצאו בניו ג'רזי ובקנזס ובעוד אזורים באמריקה ובריטניה הובילו לגילוי ארבעה מינים, אך כמה חוקרים סוברים שהיו רק שני מינים. הפרוטוספירנה מופיע בסרט של הנשיונל ג'יאוגרפיק מפלצות ים. מדיה וקבצים בנושא פרוטוספירנה בוויקישיתוף פרוטוספירנה, באתר האנציקלופדיה של החיים (באנגלית) פרוטוספירנה, באתר GBIF (באנגלית)
П (כתב קירילי)

המונח "פוקוי" מפנה לכאן. לערך העוסק בעיר ביפן, ראו פוקואי. פֶּה היא אות באלפבית הקירילי שמקורה הוא האות היוונית פאי וצורתה כשל פאי גדולה, וכמו כן גם מזכירה בצורתה את האות העברית חי"ת, אך כשהיא נטויה, האות הקטנה מזכירה בצורתה N לטינית קטנה (n). האות מייצגת עיצור דו-שפתי, סותם, אטום /p/, וערכה המספרי הוא 80. שמה העתיק היה פּוֹקוֹי (Покои), שמשמעו "ארץ השלווה". מדיה וקבצים בנושא П בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
הר ספיד

הר ספיד (באנגלית: Mount Speed) הוא הר, הניצב בקצהו של מדף הקרח רוס, באנטארקטיקה. גובהו של הר ספיד 1,100 מטרים מעל פני הים; הר ספיד הוא ההר ה-3,859 בגובהו באנטארקטיקה. ההר עגול בצורתו, ולו מספר פסגות נמוכות. ההר נמצא בצידו המערבי של קרחון שקלטון. ההר התגלה על ידי משלחת שירות החקר האנטארקטית של ארצות הברית (United States Antarctic Service Expedition) אשר חקרה את אנטארקטיקה בין השנים 1939–1941. שמו של ההר ניתן לו על ידי א. פ. קרארי, והוא נקרא על שם סגן הארווי. ג. ספיד (Harvey G. Speed) מפקד טייסת VX-6 של צי ארצות הברית, ששהה באמריקה הקטנה V ב-1957. • Fitzgerald, Paul & Baldwin, Suzanne & Miller, Scott & Dingle, Graeme. (1996), Geologic and thermochronologic studies along the front of the Transantarctic Mountains near the Shackleton and Liv glaciers, Antarctic journal of the United States / National Science Foundation. 31. 20-22 הר ספיד באתר הסקר הגאולוגי של ארצות הברית הר ספיד באתר הגאזט האנטארקטי של ממשלת ניו זילנד הר ספיד באתר הגאזט האנטארקטי של ממשלת אוסטרליה הר ספיד באתר הגאזט האנטארקטי המשווה SCAR של ממשלת אוסטרליה הר ספיד באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי הרי אנטארקטיקה לפי גובהם לפי מקור אחר הר ספיד הוא ההר ה- בגובהו באנטארקטיקה מידע גאוגרפי והיסטורי
פרוטוסטגה

פרוטוסטגה (שם מדעי: Protostega; משמעות השם: "גג ראשון") הוא סוג של צב ים נכחד שחי בקרטיקון ותואר לראשונה ב-1872 בידי הפלאונטולוג אדוארד דרינקר קופ. יצור זה היה קרוב משפחה של הארכלון, הגדול שבצבים שחיו אי-פעם, וקרוב של הצב הגדול ביותר כיום - צב ים גילדי. הוא עצמו היה הצב השלישי בגודלו מעולם לאחר הארכלון וצב הנהר סטופנדמיס שחי במיוקן והפליוקן באמריקה הדרומית. אורכו הגיע לשלושה מטרים והוא הגיע למשקל של מעל 450 קילוגרם. הוא היה בעל מקור קרני, סנפירי רגליים קדמיות עבים וארוכים ורגליים אחוריות קטנות ושריונו היה קמור מעט אך שטוח יחסית לצב. מאובניו של צב זה נמצאו בחפירות גבעות הקירטון המעשנות שבמערב קנזס ובקירטון מורוויל (Mooreville Chalk) שבאלבמה. צב זה חי לאורך חופי הים הפנימי המערבי וניזון מסרטנים וממדוזות. הוא עצמו נטרף לעיתים בידי כרישי ענק, מוזאזאוריים ופליוזאורים גדולים. צב ים קדום זה הופיע בסרט מפלצות ים ובמשחק עולם היורה: המשחק. מדיה וקבצים בנושא פרוטוסטגה בוויקישיתוף פרוטוסטגה, באתר האנציקלופדיה של החיים (באנגלית) פרוטוסטגה, באתר GBIF (באנגלית)
תוסוטאותיס

תוסוטאותיס (שם מדעי: Tusoteuthis) הוא סוג נכחד של רכיכה שחיה בקרטיקון העליון לפני 80 מיליון שנה. הוא מזכיר מאוד את הדיונונאים, אך למעשה היה קרוב יותר לתמנונאים ולדיונונים הערפדיים. מאובני היצור התגלו במניטובה שבקנדה, ובהמשך התגלו גם בגבעות בקנזס שבעבר היו חלק מהים הפנימי המערבי בו הוא חי. נמצא ממנו מין יחיד - Tusoteuthis longa. חלק מהחוקרים מאחדים סוג זה עם האנצ'וטאותיס. אורכו של התוסוטאותיס היה דומה מאוד לאורכו של דיונון ענק באורך זרועות של 6–11 מטר וגופו הגיע לאורך 2.5 מטר. ייתכן שהוא נע קדימה בעזרת סילון בדומה לדיונונים המודרניים וכך נע במהירות. היצור היה כנראה טורף של סילוניות אחרות כמו דיונונים, תמנונים ואמוניטים שהיו נפוצים באותה תקופה וכן מדגים ואולי אף מזוחלים ימיים קטנים. הוא עצמו נטרף בידי דגים גדולים ובידי זוחלים גדולים כמו המוזאזאורוס, האלאסמוזאורוס והטילוזאורוס. מאובן של דג טורף מסוג קימוליכתיס באורך 66 סנטימטר מצוי באוניברסיטת קולורדו ובמרכז בטנו מצוי פרט של תוסוטאותיס צעיר שכנראה הרג את טורפו באמצעות חסימת הזימים שלו בעוד הוא ניסה לבלוע אותו. רכיכה זו מופיעה בסרט מפלצות ים ובמשחק עולם היורה: המשחק. מדיה וקבצים בנושא תוסוטאותיס בוויקישיתוף תוסוטאותיס, באתר GBIF (באנגלית)
גבעות מקדונלד

גבעות מקדולנד (באנגלית: MacDonald Hills) הן קבוצת גבעות ברכס אסגארד, בארץ ויקטוריה שבאנטארקטיקה. הגבעות הן סלעיות, חשופות מקרח. הגבעות מצויות ממזרח לקרחון חבר העמים, ומצפון לעמק טיילור. שיא גובהן של הגבעות בהר קולמן, שגובהו 1,100 מטרים מעל פני הים. גובהן הממוצע של הגבעות 277 מטרים מעל פני הים. הר קולמן גבעת הארפ הר נוקס שמן של הגבעות ניתן להן על ידי הוועדה המייעצת לשמות אנטארקטיים בשנת 1997. הגבעות נקראות על שם ויליאם ר. מקדולנד (William R. MacDonald), שהיה מנהל הפעילות הבינלאומית של הסקר הגאולוגי של ארצות הברית. פסגת מקדולנד מדיה וקבצים בנושא גבעות מקדונלד בוויקישיתוף גבעות מקדולנד באתר הסקר הגאולוגי של ארצות הברית גבעות מקדולנד באתר הגאזט האנטארקטי של ממשלת אוסטרליה גבעות מקדולנד באתר הגאזט האנטארקטי של ממשלת ניו זילנד תצלום לוויין של אזור הגבעות מידע גאוגרפי והיסטורי מידע גאוגרפי
טמנודונטוזאורוס

טמנודונטוזאורוס (שם מדעי: Temnodontosaurus; מילולית: "לטאה בעלת שיניים חותכות") הוא סוג של זוחל ימי נכחד מסדרת האיכתיוזאורים שחי בתחילת היורה והמאובנים שלו נמצאו באירופה (כולל בגרמניה ואנגליה). זוחל זה היה אחד מהגדולים שבאיכתיוזאורים, באורך של 9 עד 12 מטר והוא אף מתחרה עם השוניזאורוס שנחשב בעבר לאיכתיוזאור הגדול ביותר. היו לו עיניים גדולות בקוטר 20 סנטימטר שהיו מהגדולות ביותר של בעל חיים אי-פעם. היו לו לסתות ארוכות ומלאות בשיניים חדות שמילאו את הלסת בשורות ישרות. הוא היה בעל סנפירים וזנב ארוכים וסנפיר גבי גדול. יצור זה היה טורף-על ימי בראשית היורה שלחופי אירופה והיה ניזון גם ממיני איכתיוזאורים אחרים, נוסף על דגים, פליוזאורים ורכיכות. מאובן המצוי בשטוטגרט מציג פרט טמנודונטוזאורוס שבבטנו איכתיוזאור אחר, מסוג Stenopterygius שכנראה נטרף על ידו. הלסתות והשיניים שלו היו גדולות, אבל הוא השתמש בהם כדי לתפוס את הטרף ולא כדי ללעוס אותו, דבר שהוא עשה בבטנו. סוג זה הוא האיכתיוזאור היחיד שחי ביורה וניזון בעיקר מחולייתנים. בשל זנבו הארוך והגבוה הוא היה יכול להגביר את שחייתו במהירות כדי לתפוס את טרפו. צורת שחייתו השתמשה גם בסנפיריו הגדולים כדי "לעוף" קדימה בדומה לצבי ים מודרניים. בשל גודלו ככל הנראה הוא חי רוב זמנו במצולות. המודל הישן של התמנודונטוזאורוס שלד מדיה וקבצים בנושא טמנודונטוזאורוס בוויקישיתוף טמנודונטוזאורוס, באתר GBIF (באנגלית)
I Do

I Do (בעברית: אני עושה) הוא שיר שהוקלט על ידי הראפרית האמריקאית קארדי בי, בשיתוף עם הזמרת סיזה. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס. עם יציאתו נכנס השיר אל המקום ה-38 במצעד של קנדה, וה-23 במצעד הבילבורד הוט 100. השיר נכתב והופק על ידי קארדי בי, ג'ורדן ת'ורפ, ניאה צ'ארלס ושיין לינדסטרום. בשיר יש אזכור למעצב האופנה הבלגי ראף סימונס. מגזיני ואתרי מוזיקה כגון רולינג סטון, USA Today, וושינגטון פוסט, סקרו את השיר. אנדרו האמפ מאנטרטיינמנט ויקלי, סקר את השיר בחיוב רב. למרות שלא יצא כסינגל, קיבל השיר את מעמד הפלטינה בארצות הברית, על ידי איגוד תעשיית ההקלטות האמריקאי, עבור מכירות של למעלה ממיליון עותקים במדינה. ביוטיוב זכה השיר להצלחה רבה גם כן, כאשר צבר למעלה מ-50 מיליון צפיות בסך הכל. בספוטיפיי צבר השיר למעלה מ-125 מיליון השמעות בסך הכול. עם יציאתו נכנס השיר אל המקום ה-23 במצעד הבילבורד הוט 100. מידע על היצירה "I Do" באתר מיוזיק בריינז סרטון השיר "I Do" באתר יוטיוב https://www.allmusic.com/album/invasion-of-privacy-mw0003166060 קארדי בי, ניג'ה צ'ארלס, קווין גומרינגר, טים גומרינגר, שיין לינדסטרום, סולנה רו "Here Are the Lyrics to Cardi B's 'I Do,' Feat. SZA". Billboard. נבדק ב-2018-11-11. "Cardi B Bests Beyonce for the Most Simultaneous Hot 100 Hits Among Women". Billboard. נבדק ב-2018-11-11. מצעד השירים הקנדי - "קנדה הוט 100" מצעד הבילבורד הוט 100 Cardi B: Invasion of Privacy Album Review | Pitchfork, pitchfork.com (באנגלית) Dress me down in that Raf, Saint Laurent jacket, Genius (באנגלית) Sheffield, Rob (2018-04-06). "Review: Cardi B's Debut, 'Invasion of Privacy,' Is Personal, Undeniable". Rolling Stone (באנגלית אמריקאית). נבדק ב-2018-11-11. "Review: Cardi B is a star on debut album 'Invasion of Privacy'". USA TODAY (באנגלית). נבדק ב-2018-11-11. www.washingtonpost.com "Here are the best (and worst) diva duets of the last 20 years". EW.com (באנגלית). נבדק ב-2018-11-11. "Gold & Platinum - RIAA". RIAA (באנגלית אמריקאית). נבדק ב-2018-11-11. Cardi B (2018-04-05), Cardi B - I Do feat. SZA [Official Audio], נבדק ב-2018-11-11 Invasion of Privacy, ארכיון מ-2019-12-17, נבדק ב-2019-12-17 "Cardi B Chart History". Billboard. נבדק ב-2018-11-11. "Gold & Platinum - RIAA". RIAA (באנגלית אמריקאית). נבדק ב-2018-11-11.
Baculites

Baculites הוא סוג של אמוניטים שחיו בסוף הקרטיקון. מאובנים אלו היו ידועים כבר מתקופתו של ז'אן-בטיסט דה לאמארק שתיאר אותם מ-1799. משמעות השם Baculites הוא: "מקל הליכה מאובן". שם זה ניתן להם עקב דמיונם של אחורי הקונכיות שלהם למקלות. מיני סוג זה היו בעלי קונכיות קשיחות ומגוונות שחלקם ישרות וחלק מעוקמות שאורכם בין כמה סנטימטרים עד לשני מטרים. בתוך הקונכיות היה מקום חלול בדומה לקונכיית הנאוטילוסיים המודרניים. ייתכן שהיצור שחי בו היה דומה לו מאוד ונע באמצעות הנעה סילונית. מאפיין של רכיכות אלה הוא שהזכרים היו קטנים בחצי או שליש מהנקבות ואולי היו קלים יותר. מאובני רכיכות אלה התגלו ברחבי אמריקה הצפונית וכמה מינים חיו באירופה. הם חיו בעיקר במימי הים הפנימי המערבי לצד אמוניטים אחרים, זוחלים ימיים גדולים ויצורים ים שונים. ככל הנראה הם ניזונו רק מזואופלנקטון צף שתפסו בעזרת זרועותיהם. דיפלומוצרס - סוג קרוב. מדיה וקבצים בנושא Baculites בוויקישיתוף Baculites, באתר GBIF (באנגלית) Baculites, באתר אנציקלופדיה בריטניקה (באנגלית)
ङ

ङ‌ - נָ'ה (Ṅa) היא האות ה-16 והעיצור החמישי (אחרי घ) באלפבית הדוונאגרי. האות נהגית כעיצור וילוני, אפי /ŋ/ שאין לו מקבילה מדויקת בעברית, אך קיימות לו מקבילות באנגלית כמו ה-N במילה Link, ובצרפתית כמו N במילה Bonjour. מקור האות הוא באות הברהמינית . האות הבאה אחריה היא च - צָ'ה. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
צילום תעופה

צילום תעופה הוא תת-סוגה בצילום המתמקדת בצילום כלי טיס שונים, ובפרט בצילום תעופה צבאית. הצילום יכול להתבצע הן מהקרקע (בדרך כלל תיעוד של המראות ונחיתות, ולעיתים גם תיעוד של צוותי הקרקע בעת שהם מטפלים בכלי הטיס) והן מהאוויר כאשר הצלם טס בעצמו בכלי טיס. צילום תעופה נעשה למטרות שונות: אמנות, תיעוד חדשותי, תיעוד דוקומנטרי, יחסי ציבור, פרסום ומסחר (כגון מכירת פוסטרים של מטוסי קרב), סרטי קולנוע תיעודיים או עלילתיים, ואף כתחביב. נושאים פופולריים בצילום תעופה הם צילום מטוסי קרב, צילום אווירובטיקה וצילום נחיתות והמראות של מטוסי נוסעים. בדרך כלל, כדי לצלם כלי טיס - ובעיקר כלי טיס צבאיים - נדרשים אישור ביטחוני וקשרים עם חיל האוויר. האישור נדרש הן מטעמי צנזורה וביטחון מידע, והן פשוט לקבלת גישה לכלי הטיס שכן פעילותם נעשית בדרך כלל רחוק מהשטח המותר לגישה לאזרח הפשוט. לעיתים מבוצע הצילום על ידי החיילים עצמם, ובפרט טייסים ואנשי צוות אוויר. נושא פופולרי נוסף, בעיקר בקרב חובבים, הוא צפייה, תיעוד וצילום של מטוסי נוסעים הממריאים ונוחתים בנמלי תעופה אזרחיים. החובבים, המכונים "ספוטרים", בודקים בלוח ההמראות והנחיתות מתי ממריא ונוחת מטוס מסוים (כולל מספר זנב ספציפי) ומחכים במיוחד כדי לצלמו. הם יוצרים אוסף תמונות וקטלוג של מטוסים רבים, המזוהים לפי שמם ומספר הזנב שלהם. בנוסף, נוסעים הממתינים לטיסתם נוהגים לצלם כלי טיס בשדה התעופה דרך חלון הטרמינל ולעיתים גם דרך חלון המטוס בעת שהוא מתכונן להמראה או נחיתה. בישראל צילום תעופה הוא נפוץ ופופולרי, בעיקר בזכות הרקע הצבאי של רוב האזרחים והמוניטין הגבוה של חיל האוויר הישראלי. בין צלמי התעופה הבולטים בישראל נמנים ניר בן-יוסף ויששכר רואס. טיסת הבכורה של ה-F-35I אדיר בחיל האוויר הישראלי, מלווה ב-F-16I סופה. את התמונה צילם רס"ן עופר, טייס קרב בחיל האוויר הישראלי, לצורכי תיעוד ויחסי ציבור. צילום חובבים של בואינג 747-400 של אל על מספר זנב 4X-ELD. צלם התעופה עמית אגרונוב בF-15 בואינג 747-400 של קוואנטס טס מעל מוסקבה בגובה 11,000 מטרים. המטוס צולם מהקרקע באמצעות קנון 400D, טלסקופ 1200 מ"מ ועדשת בארלו 2x. מטוס תובלה C-130T הרקולס, מטייסת בלו איינג'לס של חיל הנחתים האמריקני, חולף על פני חיילי נחתים בבסיס האוויר יומה. מטס אווירי מעל משכן הכנסת במהלך הדגל כחול, 2021 צילום אווירי מדיה וקבצים בנושא צילום תעופה בוויקישיתוף JetPhotos.net AirHistory.net Aviation History Image Archive AirTeamImages Aviation Photo library AJ-Aviation Photography v1images Aviation Media Group Target Aviation Photography Mark Jayne Aviation Photography Photo Database International Society for Aviation Photography Aviation Photo Forum Airplane-Pictures Aircraft.co.za - User-submitted aviation photography site OPShots.net Aviation Photo gallery xnir (Nir Ben-Yossef) Aviation Photography ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.